રાજપીપળા: સુકીભઠ બનેલી નર્મદા નદીને જીવંત રાખવા માટે શનિવારથી કરજણ ડેમમાં છોડવામાં આવી રહેલું પાણી મંગળવારે બંધ કરવામાં આવ્યું છે. અધિક માસની પૂનમે લોકો નર્મદા મૈયામાં ડુબકી લગાવી શકે તે માટે સરકારે કરજણ ડેમમાંથી 1,110 કયુસેક પાણી છોડવાનો નિર્ણય લીધો હતો. ચાર દિવસ સુધી કરજણ ડેમમાંથી પાણી છોડાતા ડેમની સપાટીમાં 0.55 મીટરનો ઘટાડો થયો છે. હાલ કરજણ ડેમમાં 41.42 ટકા પાણીનો સંગ્રહ થયેલો છે.